'अमरीकियों की रक्षा' के लिए ट्रंप ने 60 दिनों तक लंबी अवधि के इमिग्रेशन पर प्रतिबंध लगाया
अमेरिकी राष्ट्रपति राष्ट्रपति डोनाल्ड ट्रंप ने 21 अप्रैल को देश में दीर्घकालिक इमिग्रेशन को दो महीने तक रोकने का फ़ैसला किया है। व्हाइट हाउस में किए गए एक संवाददाता सम्मेलन में, राष्ट्रपति ट्रंप ने कहा कि उनका प्रशासन साठ दिनों तक के लिए अमेरिका में स्थायी निवास के लिए सभी आवेदनों को निलंबित कर देगा।
इस फ़ैसले की घोषणा पहले ट्विटर पर सोमवार को राष्ट्रपति द्वारा की गई थी, जहां उन्होंने लिखा था कि उनका प्रशासन "सस्पेंड इमिग्रेशन" पर विचार कर रहा है। इस फ़ैसले के पीछे दिए गए तर्क में कहा गया कि यह COVID-19 महामारी को रोकने और "हमारे महान अमेरिकी नागरिकों की नौकरियों की रक्षा करने की आवश्यकता" को लेकर है।
चूंकि देश की स्वास्थ्य प्रणाली पर महामारी के चलते भारी बोझ है साथ ही अमेरिका भीषण आर्थिक संकट से जूझ रहा है क्योंकि पिछले एक महीने में लाखों नौकरियां चली गईं। संघीय सरकार द्वारा जारी आंकड़ों के अनुसार, बेरोज़गारी मदद के लिए आवेदन करने वालों की संख्या में पिछले महीने की तुलना में 20 मिलियन से अधिक की वृद्धि हुई है।
लेकिन कई लोगों ने नवीनतम फैसले की प्रभावशीलता पर संदेह व्यक्त किया है जो वास्तव में नौकरी के नुकसान में इज़ाफ़ा करता है।
पोलिटिको के अनुसार, अमेरिका में इमिग्रेशन का एक बड़ा हिस्सा अस्थायी कार्य वीजा से आता है, जो हालिया फैसले से अप्रभावित रहेगा। इसके अलावा, कोरोनोवायरस के प्रकोप के कारण लंबी अवधि के वीजा को मार्च से संघीय सरकार द्वारा पहले ही प्रतिबंधित कर दिया गया था।
अमेरिकन फ़ेडरेशन ऑफ़ लेबर एंड कांग्रेस ऑफ इंडस्ट्रियल ऑर्गेनाइजेशन (एएफएल-सीआईओ) के अध्यक्ष ने इस फ़ैसले को "ध्यान खींचने वाला" बताया है। उन्होंने कहा, "हर बार जब हमें किसी चीज की जरूरत होती है और वह स्पष्ट रूप से इसे प्रदान नहीं करते है, फिर वे कोई दूसरा ध्यान खींचने वाला बयान देने की कोशिश करते है, और यही वे अभी कर रहे है।"
विपक्षी डेमोक्रेटिक पार्टी के कई नेताओं ने सरकार कीअक्षमता से ध्यान हटाने की कोशिश में इस तरह के फ़ैसले की निंदा की है। उन्होंने यह भी आरोप लगाया कि ट्रम्प ने सार्वजनिक स्वास्थ्य और राजकोषीय संकट की आड़ मेंइमिग्रेशन प्रतिबंध की अपनी दीर्घकालिक नीति को पूरा कर रहे हैं।
अमेरिका इस समय महामारी से सबसे ज़्यादा प्रभावित देश है। यहां 21 अप्रैल तक 8,19,000 के क़रीब संक्रमण मामले सामने आ चुके हैं। देश में अब तक COVID-19 के कारण 45,000 से अधिक मौत भी हो गई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva